Hrvatski speleolozi i znanstvenici na jednoj su od najtežih i najvećih ekspedicija na Velebitu. Spustili su se najdublje do sada u Lukinu jamu - najdublju jamu u Dinaridima i u Hrvatskoj, a 15. u svijetu.



Na kraju jame još su zaronili 60 metara do dna jezera. Ako se tu pridoda ulaz u Trojamu, ako se doda sifon, dolazimo do dubine 1431 metar s uronom koji je sada napravljen, kaže voditelj ekspedicije Branko Jalžić. Ronioci su imali težak posao u nevjerojatnim uvjetima.



Ova iznimno zahtjevna, ali i u mnogočemu važna ekspedicija, još je jednom potvrdila sposobnost hrvatskih speleologa i znanstvenika u istraživanju krškoga podzemlja i tako ih smjestila u sam vrh svjetske speleologije.



Prvi emitiramo snimke iz dubine Velebita. Pogledajte u videoprilogu.